Qashqadaryo viloyatining Kitob tumani. Foto: Uz24 Joriy yilning 18 may kuni soat 17:30 da Namangan viloyatining Kosonsoy tumani “Rovot”, “Guzar”, “Bog‘” “Soybo‘yi”, “Xonqo‘rg‘on”, “Yangishahar”, “Yangiyo‘l”, “Qozoqovul” va “Buloqboshi” mahallalari hududida kuchli jalali yomg‘ir yog‘ishi natijasida 543 ta xovli qisman suv ostida qolgan. Mahallalar hududidagi irrigatsiya tizimlari ko‘p miqdordagi yomg‘ir suvlarini sig‘dira olmaganligi sababli pastroqda joylashgan xonadonlarga suv kirgan. Ijtimioiy soha obektlariga suv kirmagan. Aholini ko‘chirish ishlari talab etilmagan. Sel oqimlari oqibatlarini bartaraf etish maqsadida Kosonsoy tumani hokimiyatida Favqulodda vaziyatlar, Ichki ishlar vazirliklari, tuman kommunal xizmatlari va boshqa tegishli idoralar vakillaridan iborat shtab tashkil etilib, kerakli kuch va vositalar, jumladan 42 ta texnika va 240 kishi safarbar etilgan. Jabrlanganlar haqida ma’lumot tushmagan.